हैदराबादसँग गुजरातको पहिलो हार
नवप्रवेशी गुजरात टाइटन्स इन्डियन प्रिमियर लिग २०२२ मा सोमबार पहिलो हार बेहोरेको छ । सनराइजर्स हैदराबादले गुजरातलाई ८ विकेटले पराजित गरेको हो ।
काठमाडौँ — नवप्रवेशी गुजरात टाइटन्स इन्डियन प्रिमियर लिग २०२२ मा सोमबार पहिलो हार बेहोरेको छ । सनराइजर्स हैदराबादले गुजरातलाई ८ विकेटले पराजित गरेको हो ।पहिले ब्याटिङ गरेको गुजरातले कप्तान हार्दिक पान्ड्याको ५० रनको सहयोगमा २० ओभरमा सात विकेट गुमाएर १ सय ६२ रन बनाएको थियो । जवाफमा हैदराबाद १९.१ ओभरभित्रै दुई विकेट गुमाएर जितसम्म पुगेको थियो ।हैदराबादका लागि कप्तान केन विलियम्सले ४६ बलमा ५७ रन जोडे । उनले पहिलो विकेटका लागि अभिषेक शर्मासँग ६४ रनको साझेदारी गरे । त्यसपछि निकोलस पुरनले १८ बलमा ३४ रन बनाए ।यो जितपछि हैदराबादको चार अंक भएको छ र आठौं स्थानमा छ । गुजरात भने ६ अंकसहित पाँचौं स्थानमा छ । लगातार तीन जितयता उसको यो पहिलो हार हो ।